**იჯარის ხელშეკრულება**

**ქ. თბილისი --------------- 2020წ.**

ს.ს ,,საქართველოს სახელმწიფო ელექტროსისტემა”, (შემდგომში\_,,მეიჯარე”) წარმოდგენილი მისი ლოგისტიკის დეპარტამენტის, ქონების მართვის სამსახურის უფროსის გიორგი ოდიშვილის (პირადი #01008009949, მინდობილობა გაცემულია 2020 წლის ---- --------- #-----------------------, ს.ს. “საქართველოს სახელმწიფო ელექტროსისტემის” მმართველთა საბჭოს თავმჯდომარის უჩა უჩანეიშვილის მიერ) სახით, ერთის მხრივ და ---------------------------------------------- (შემდგომში ,,მოიჯარე”) წარმოდგენილი მისი დირექტორის --------------------------(პირადი #------------------) სახით, მეორეს მხრივ, მოქმედებენ რა თავიანთი უფლებამოსილების ფარგლებში დებენ წინამდებარე ხელშეკრულებას შემდეგზე:

1. **ზოგადი პირობები**
   1. . მეიჯარე წინამდებარე ხელშეკრულების ხელმოწერისთანავე იჯარით გადასცემს მოიჯარეს სს “საქართველოს სახელმწიფო ელექტროსისტემის” ბალანსზე რიცხული ქ/ს „გლდანი-220“-ს კუთვნილ ტერიტორიის (მის: ქ. თბილისი, გლდანი VII მ/რ, სამრეწველო ზონა, საკადასტრო კოდი: 72.13.33.430) ნაწილს ფართს - 1278 კვ.მ.-ს (მასზე შესაბამისი ელექტრო მოწყობილობების მოწყობისა და განთავსების მიზნით), რომელიც განსაზღვრულია ამ ხელშეკრულების დანართ N1-ში მოცემული შესაბამისი ნახაზის მიხედვით (შემდგომში „საიჯარო ქონება“ ან „ქონება“);
   2. მოიჯარეს ეკისრება ვალდებულება ხელშეკრულების გაფორმებიდან 10 (ათი) კალენდარულ დღეში გადაუხადოს მეიჯარეს აუქციონის მომსახურეობის საფასურის ოდენობა, რომელიც შეადგენს გასაიჯარებელი ობიექტის წლიური მთლიანი საფასურის 1%-ს;
2. **ხელშეკრულების მოქმედების ვადა და წარმომადგენლობა**

2.1. წინამდებარე ხელშეკრულება ძალაში შედის მხარეებს შორის მიღება-ჩაბარების აქტის გაფორმების დღიდან და მოქმედებს 3 (სამი) წლის განმავლობაში. მხარეთა წარმომადგენლები ერთობლივად მოახდენენ იჯარით გადასაცემი ქონების დათვალიერებას და შესწავლას, ხოლო ამის შემდეგ შედგება მიღება-ჩაბარების აქტი, სადაც აღწერილ უნდა იყოს იჯარით გადასაცემი ქონების მდგომარეობა. მიღება-ჩაბარების აქტი დგება 2 (ორ) პირად. თითო ეგზემპლიარი გადაეცემა მხარეებს. მიღება-ჩაბარების აქტი უნდა შედგეს მხარეთა მიერ ამ ხელშეკრულების ხელმოწერიდან 3 (სამი) სამუშაო დღის განმავლობაში.

2.2. ქონების მიღება-ჩაბარების აქტის შედგენასა და გაფორმებაზე, ასევე ხელშეკრულების შესრულების მიმდინარეობაზე, მათ შორის 4.1 და 4.2 პუნქტების უზრუნველყოფაზე, (ხელმოწერაზე), სს ,,საქართველოს სახელმწიფო ელექტროსისტემის” მხრიდან უფლებამოსილი წარმომადგენელი იქნება ------------------------------------------------------------------.

**3. გარანტიები**

მეიჯარე იძლევა გარანტიას, რომ იგი წარმოადგენს იჯარით გადასაცემი ქონების ერთადერთ მფლობელს/მესაკუთრეს და აღჭურვილია სათანადო უფლებამოსილებით დადოს წინამდებარე ხელშეკრულება და იკისროს მისი პირობების შესრულება;

**4. მხარეთა ვალდებულებები**

4.1. მეიჯარე ვალდებულია:

4.1.1. გადაიხადოს საიჯარო ქონებასთან დაკავშირებული ქონების გადასახადი დადგენილი წესის შესაბამისად;

4.2. მეიჯარეს უფლება აქვს:

4.2.1. მოითხოვოს საიჯარო ქირის დადგენილი პირობებით, ოდენობით და ვადებში ანაზღაურება;

4.2.2. საიჯარო ქირის დადგენილ ვადაში არასრულყოფილად გადახდის, ან საერთოდ გადაუხდელობის შემთხვევაში, მისცეს მოიჯარეს დამატებითი ვადა (არაუმეტეს 15 კალენდარული დღე), რაც არ ათავისუფლებს მოიჯარეს პირგასამტეხლოს გადახდის ვალდებულებისგან ამ ხელშეკრულებით დადგენილი პირობების შესაბამისად. ამ ვადის უშედეგოდ გასვლის შემთხვევაში, მეიჯარეს უფლება აქვს შეზღუდოს, ან საერთოდ აუკრძალოს მოიჯარეს საიჯარო ქონებით სარგებლობის უფლება. საიჯარო ქირის გადაუხდელობის საფუძველზე ხელშეკრულების შეწყვეტისას მეიჯარისთვის გადახდილი ბოლო თვის, ან წინასწარ გადახდილი საიჯარო ქირა მოიჯარეს უკან არ უბრუნდება.

4.2.3. მოსთხოვოს მოიჯარეს ქონების დანიშნულებისამებრ (ელექტროტექნიკური მოწყობილობების განთავსება/ექსპლოატაცია) გამოყენება;

4.2.4. დადგენილი წესით შეწყვიტოს ხელშეკრულება ცალმხრივად;

4.2.5. ნებისმიერ დროს შეამოწმოს მოიჯარის მიერ ამ ხელშეკრულების 4.3.5. – 4.3.12. პუნქტების შესრულების მიმდინარეობა და დარღვევების გამოვლენის შემთხვევაში, მოითხოვოს დარღვევების აღმოფხვრა. ამასთან, თუკი დარღვევები თავიანთი ხასიათით შეიცავენ საგანგებო ვითარებების (ავარიების, უბედური შემთხვევების, ხანძრის და სხვა) წარმოშობის საფრთხეს, აუკრძალოს მოიჯარეს გადაცემულ მიწის ფართობზე არსებული ელექტროდანადგარების ექსპლუატაცია ან/და სხვა ნებისმიერი მოქმედება, არსებული საფრთხის სრულად აღმოფხვრამდე. ამ მიზნით გასცეს შესაბამისი განკარგულებები მოიჯარის ელექტროტექნიკურ მუშაკებზე.

4.2.6. მოსთხოვოს მოიჯარეს ქონებაზე მიყენებული ხარვეზის სრულყოფილად აღმოფხვრა, ან/და ხარვეზით გამოწვეული ზარალის ანაზღაურება.

4.3. მოიჯარე ვალდებულია:

* + 1. ქონება გამოიყენოს მხოლოდ მეიჯარესთან შეთანხმებული მიზნებისთვის.
    2. დადგენილი პირობებით, ოდენობით და ვადებში გადაიხადოს საიჯარო ქირა;
    3. ხელშეკრულების შეწყვეტიდან (მიუხედავად ხელშეკრულების შეწყვეტის მიზეზისა) 20 (ოცი) კალენდარული დღის ვადაში უზრუნველყოს, მიღება-ჩაბარების აქტის საფუძველზე, ქონების მეიჯარისთვის დაბრუნება;
    4. უზრუნველყოს იჯარით მიღებული ქონების (მიწის ფართობის) აღჭურვა უსაფრთხოების ტექნიკის, ტექნიკური ექსპლუატაციის, სახანძრო უსაფრთხოების წესების, ელექტროდანადგარების მოწყობის წესების მოთხოვნათა სრული დაცვით, შესაბამისი საწარმოო, დამცავი (სტაციონალური და გადასატანი) აღჭურვილობით და ხანძარსაწინააღმდეგო საშუალებებით, სტაციონალური პირველადი დახმარების აფთიაქებით;
    5. ხელშეკრულების ხელმოწერიდან 5 სამუშაო დღის ვადაში, სსე–ს წერილობით წარმოუდგინოს მონაცემები (ოპერატიული სიები) აღნიშნულ ფართზე განთავსებული ელექტროდანადგარების ოპერატიულ და ტექნიკურ მომსახურებაზე პასუხისმგებელი ელექტროტექნიკური მუშაკების, იჯარით მიღებულ ფართზე, ტერიტორიაზე დაშვების და მუშაობის უფლებამოსილი პერსონალის შესახებ, მათი სახელების, გვარების, განათლების, თანამდებობების, ელექტროუსაფრთხოების ჯგუფების და მათთვის მინიჭებული უფლებამოსილებების მითითებით, ასევე ცვლაში მორიგეობაზე მყოფი ოპერატიული მუშაკების მორიგეობის გრაფიკები (ყოველთვიურად, ყოველი მომდევნო თვის დაწყებამდე 10 დღით ადრე).
    6. იჯარით გადასაცემი მიწის ფართობის მიღებამდე, უზრუნველყოს აღნიშნულ მიწის ფართობებზე განთავსებული ელექტროდანადგარების მომსახურე ელექტროტექნიკური მუშაკებისათვის შესაბამისი ინსტრუქტაჟების, თანამდებობრივი მომზადების ღონისძიებების ჩატარება, დუბლირების გავლა, ავარიასაწინააღმდეგო და ხანძარსაწინააღმდეგო ვარჯიშების ჩატარება;
    7. იჯარით გადასაცემი მიწის ფართობის მიღებისთანავე, უზრუნველყოს აღნიშნულ მიწის ტერიტორიაზე განთავსებული ელექტროდანადგარების მომსახურე ელექტროტექნიკური მუშაკების აღჭურვა სპეცტანსაცმლით, სპეცფეხსაცმლით, პირველადი დახმარების აფთიაქებით და სხვა სათანადო აღჭურვილობით, ოპერატიულ–ტექნიკური დოკუმენტაციით და ხანძარქრობის ოპერატიული გეგმით. ამასთან, ოპერატიულ–ტექნიკური დოკუმენტაციის ჩამონათვალი და ხანძარქრობის ოპერატიული გეგმა წარმოადგინოს სსე–ში შესათანხმებლად, იჯარით გადასაცემი მიწის ფართობის მიღებიდან 10 დღის შემდეგ.
    8. იჯართ მიღებულ მიწის ნაკვეთზე განთავსებული ელექტროდანადგარების ოპერატიული და ტექნიკური მომსახურება (ელექტროდანადგარების ჩართვა–გამორთვა, შეკეთებაში ჩაყენება, შეკეთებიდან გამოყვანა, ელექტრული დატვირთვის მოხსნა, აღება, ცვლილება და სხვა) განახორციელოს მხოლოდ სსე–ს ეროვნული სადისპეტჩერო ცენტრის დისპეტჩერთან სავალდებულო შეთანხმებით, ოპერატიული განაცხადების სსე–ს სადისპეტჩეროზე და ქ/ს „გლდანი–220“–ის მორიგე–ოპერატორთან წინასწარ გადაცემის საფუძველზე; ელექტროსისტემაში, ქვესადგურ „გლდანი–220“–ში, ასევე, იჯარით მიღებულ ქონებაზე განთავსებულ ელექტროდანადგარებში ავარიული/საგანგებო ვითარების წარმოშობის შემთხვევაში იხელმძღვანელოს და იმოქმედოს სსე–ს ეროვნული სადისპეტჩერო ცენტრის დისპეტჩერის მიერ გაცემული განკარგულებებით, ხოლო კავშირის არარსებობის შემთხვევაში – ქ/ს „გლდანი–220“–ის მომსახურე და მათი ზემდგომი უფლებამოსილი ელექტროტექნიკური, ოპერატიული მუშაკების მოთხოვნათა და გადართვების წარმოებაზე ადგილობრივ (სსე–სთან შეთანხმებულ) ინსტრუქციათა შესაბამისად.
    9. იჯარით მიღებულ მიწის ნაკვეთზე განთავსებული ელექტროდანადგარების ტექნიკური მომსახურების სამუშაოების ჩატარებისათვის საჭირო მანქანა–მექანიზმების, მივლინებული პირების ჩამონათვალი და სხვა მონაცემები (უ/ტ წესების შესაბამისად) წერილობით წარმოუდგინოს სსე–ს არანაკლებ 5 სამუშაო დღით ადრე, ხოლო ავარიულ–აღდგენითი სამუშოების შემთხვევაში – დაუყოვნებლივ, სამუშაოების დაგეგმარებისთანავე.
    10. ქ/ს „გლდანი–220“–ში სსე–ს ტერიტორიის ნებისმიერი სახით გამოყენების საჭიროების წარმოშობის შემთხვევაში (მანქანა–მექანიზემების გატარება, მუშაკების გადაადგილება და სხვა) წინასწარ წერილობით აცნობოს სსე–ს არანაკლებ 5 სამუშაო დღით ადრე.
    11. სისტემური ან ლოკალური ტექნოლოგიური დარღვევების მოკვლევისას მიაწოდოს შესაბამისი ინფორმაცია სსე-ს პერსონალს მოთხოვნისამებრ გონივრულ ვადებში.

4.4. მოიჯარეს უფლება აქვს:

4.4.1. ნაკისრი ვალდებულებების მის მიერ ჯეროვნად შესრულების შემთხვევაში, ისარგებლოს ქონებით სრულყოფილად ამ ხელშეკრულებით განსაზღვრული პირობების შესაბამისად;

4.4.2. გამოიყენოს ქონება დანიშნულებისამებრ.

**5. ქირა და გადახდის პირობები**

5.1. მოიჯარის მიერ მეიჯარისთვის გადასახდელი თანხა თვეში შეადგენს ------- (----------------) ლარს დღგ-ს ჩათვლით.

5.2. მეიჯარეს უფლება აქვს: ყოველწლიურად, აუდიტორული დასკვნის საფუძველზე, მოახდინოს საიჯარო ქირის ოდენობის გადახედვა (მისი ოდენობის გაზრდის შემთხვევაში), საიჯარო ხელშეკრულების ღირებულების შესაბამისი ცვლილების მიზნით;

5.3. მოიჯარის მიერ, აუქციონში მონაწილეობისათვის, `ბე~-ს სახით გადახდილი თანხა ჩაითვლება ყოველთვიური საიჯარო ქირის გადახდის ყველაზე გვიან გადასახდელ შესატყვის ნაწილში.

5.4. ქირის გადახდა ხდება ყოველთვიურად უნაღდო ანგარიშსწორებით, მეიჯარის საბანკო ანგარიშზე, მეიჯარის მიერ ანგარიშ-ფაქტურის წარდგენიდან 10 (ათი) კალენდარული დღის განმავლობაში.

**6. მხარეთა პასუხისმგებლობა**

6.1. მოიჯარის მიერ ხელშეკრულების საზღაურის დაგვიანებით, არასრულად ან საერთოდ არგადახდის შემთხვევაში, მოიჯარე ვალდებულია გადაიხადოს პირგასამტეხლო გადასახდელი საიჯარო ქირის 0.1% ოდენობით ყოველ ვადაგადაცილებულ დღეზე.

6.2. ხელშეკრულების ვადის გასვლის ან შეწყვეტისას, მოიჯარის მიერ 20 (ოცი) კალენდარული დღის ვადაში იჯარით აღებული Uუძრავი ქონების დაუბრუნებლობის შემთხვევაში, მოიჯარე ვალდებულია გადაიხადოს პირგასამტეხლო გადასახდელი საიჯარო ქირის 0,1% ყოველ ვადაგადაცილებულ დღეზე.

6.3. ხელშეკრულებით გათვალისწინებული ვალდებულებების ცალმხრივად შეუსრულებლობისათვის მხარეებს ეკისრებათ ვალდებულება აანაზღაურონ მიყენებული ზარალი სრული მოცულობით საქართველოს კანონმდებლობით დადგენილი წესით. ზარალის ანაზღაურება ან მისი მოთხოვნა არ აჩერებს ამ მუხლით გათვალისწინებულ პირგასამტეხლოს დარიცხვას.

**7. ხელშეკრულების მოშლა**

7.1. მეიჯარეს უფლება აქვს მოიჯარის თანხმობის გარეშე გააუქმოს წინამდებარე ხელშეკრულება შემდეგ შემთხვევებში:

7.1.1. თუ მოიჯარე გახდება გადახდის უუნარო;

7.1.2. თუ მოიჯარე ვერ შეძლებს ქირის გადახდას სამ თვეზე მეტი ხნის განმავლობაში.

7.1.3. თუ მოიჯარე ვერ ასრულებს წინამდებარე ხელშეკრულებით გათვალისწინებულ ვალდებულებებს. ამ შემთხვევაში, მეიჯარე წერილობით ატყობინებს მოიჯარეს ხელშეკრულების შეწყვეტის შესახებ 45 დღით ადრე. მოიჯარე ვალდებულია ამ 45 დღის ვადაში შეასრულოს აღნიშნული ვალდებულება, წინააღმდეგ შემთხვევაში ხელშეკრულება წყდება ამ ვადის გასვლის შემდეგ;

7.2. მოიჯარეს უფლება აქვს მეიჯარის თანხმობის გარეშე გააუქმოს წინამდებარე ხელშეკრულება, თუ მეიჯარე არღვევს წინამდებარე ხელშეკრულების მოთხოვნებს;

7.3. წინამდებარე ხელშეკრულების ვადაზე ადრე მოშლა არ ათავისუფლებს მხარეებს მის შეწყვეტამდე შესასრულებელი ვალდებულებებისაგან;

7.4. მოიჯარის გაკოტრებულად გამოცხადების შემთხვევაში იჯარით გადაცემული ქონება უბრუნდება მეიჯარეს;

7.5. მხარეთა რეორგანიზაცია ან მათი მფლობელობის შეცვლა არ ქმნის წინამდებარე ხელშეკრულების გაუქმების საფუძველს.

7.6 მხარეები შეთანხმდნენ, რომ ხელშეკრულების ვადის გასვლისას (თუ ხელშეკრულება არ გაგრძელდა ახალი ვადით) ან ვადაზე ადრე მოშლისას მოიჯარე უბრუნებს მეიჯარეს იჯარით გადაცემულ ქონებას, რაზეც მხარეები ადგენენ მიღება-ჩაბარების აქტს, სადაც უნდა აისახოს ქონების მდგომარეობა;

7.7 ხელშეკრულების მოშლის (ვადამდე ან ვადის გასვლისას) შემდგომ მოიჯარე ვალდებულია გაათავისუფლოს იჯარით გადაცემული ფართი 20 (ოცი) კალენდარული დღის განმავლობაში;

7.8 მოიჯარე პასუხს არ აგებს იჯარით გადაცემული ქონების ცვლილებების ან გაუარესებისას (ნორმალური ცვეთისთვის), რაც გამოწვეულია მისი ხელშეკრულებით გათვალისწინებული სარგებლობით.

**8. ფორსმაჟორი**

8.1. ხელშეკრულების პირობების ან რომელიმე მათგანის მოქმედების შეჩერება ფორს-მაჟორული გარემოებების დადგომის გამო არ იქნება განხილული როგორც ხელშეკრულების პირობების შეუსრულებლობა ან დარღვევა და არ გამოიწვევს საჯარიმო სანქციების გამოყენებას.

8.2. ამ მუხლის მიზნებისათვის `ფორს-მაჟორი~ ნიშნავს მხარეებისათვის გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებული მათ შეცდომებსა და დაუდევრობასთან და რომლებსაც გააჩნიათ წინასწარ გაუთვალისწინებელი ხასიათი. ასეთი გარემოება შეიძლება გამოწვეული იქნას ომით ან სტიქიური მოვლენებით, ეპიდემიით, კარანტინით და ემბარგოს დაწესებით და სხვა. ფორს–მაჟორის არსებობის საკმარის დამადასტურებელ საბუთად მხარეები განიხილავენ საქართველოს სავაჭრო–სამრეწველო პალატის მიერ გაცემულ სათანადო ცნობას.

8.3. ფორს-მაჟორული გარემოებების დადგომის შემთხვევაში ხელშეკრულების დამდებმა მხარემ, რომლისთვისაც შეუძლებელი ხდება ნაკისრი ვალდებულებების შესრულება, დაუყოვნებლივ უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან წერილობით პასუხს, იგი თავისი შეხედულებისამებრ, მიზანშეწონილობისა და შესაძლებლობისდა მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულებების შესრულების ისეთი ალტერნატიული ხერხები, რომლებიც დამოუკიდებელნი იქნებიან ფორს-მაჟორული გარემოებების ზეგავლენისაგან.

**9. ურთიერთობა მხარეებს შორის**

9.1. ნებისმიერი ოფიციალური ურთიერთობა ხელშეკრულების დამდებ მხარეებს შორის უნდა ატარებდეს წერილობით ფორმას. წერილობითი შეტყობინება, რომელსაც ერთი მხარე ხელშეკრულების შესაბამისად უგზავნის მეორე მხარეს, იგზავნება საფოსტო გზავნილის სახით. ოპერატიული კავშირის დამყარების მიზნით დასაშვებია შეტყობინების მეორე მხარისათვის მიწოდება ტელეფონით, დეპეშის, ელექტრონული ფოსტის ან ფაქსის გაგზავნის გზით იმ პირობით, რომ შეტყობინების ორიგინალი შემდგომში წარედგინება მეორე მხარეს უშუალოდ ან ხელშეკრულებაში მითითებულ მისამართზე საფოსტო გზავნილის გაგზავნის მეშვეობით.

9.2. შეტყობინება შედის ძალაში ადრესატის მიერ მისი მიღების დღეს ან შეტყობინების ძალაში შესვლის დადგენილ დღეს, იმის მიხედვით, თუ ამ თარიღებიდან რომელი უფრო გვიანდგება.

9.3. მეიჯარის მხრიდან საკონტაქტო პირს წარმოადგენს ლოგისტიკის დეპარტამენტის ქონების მართვის სამსახურის უფროსი - გიორგი ოდიშვილი - მობ: +995 577 24 0 233.

**10. დასკვნითი დებულებები**

10.1. მხარეები აუნაზღაურებენ ერთმანეთს წინამდებარე ხელშეკრულების პირობების დარღვევის გამო მიყენებულ ზარალს საქართველოში მოქმედი კანონმდებლობის შესაბამისად.

10.2. ეს ხელმოწერილი ხელშეკრულება სრულად ადასტურებს ორივე მხარის სურვილს და თავისუფალ ნებას გააფორმონ და განახორციელონ გარიგება ამ ხელშეკრულებით დადგენილი პირობებით. არანაირი ზეპირი ცვლილება და დამატება არ განიხილება, როგორც ამ ხელშეკრულების შემადგენელი ნაწილი.

10.3. იმ შემთხვევაში, თუ ამ ხელშეკრულების რომელიმე მუხლი გაუქმდება, ეს არ გამოიწვევს სხვა მუხლების მოქმედების შეწყვეტას.

10.4. წინამდებარე ხელშეკრულების შინაარსი კონფიდენციალურია, აღნიშნული არ ვრცელდება იმ პირებზე, რომელთა მოქმედება უშუალოდ უკავშირდება ხელშეკრულების შესრულების პირობებს.

10.5. მხარეთა შორის წარმოშობილი უთანხმოებანი წყდება მოლაპარაკების გზით. თანხმობის მიუღწევლობის შემთხვევაში სადაო საკითხი გადაწყდება სასამართლოში, საქართველოს კანონმდებლობის შესაბამისად.

10.6. წინამდებარე ხელშეკრულება შედგენილია 3 თანაბარი იურიდიული ძალის მქონე ეგზემპლიარად: თითო-თითო ეგზემპლიარი გადაეცემა ხელშეკრულების მონაწილე მხარეებს, ხოლო ერთიც \_ წარედგინება საჯარო რეესტრს. საჯარო რეესტრში რეგისტრაციის ხარჯებს ანაზღაურებს ,,მოიჯარე~.

**12. მხარეთა რეკვიზიტები:**

,,მეიჯარე“ “მოიჯარე“

ს.ს. ,,საქართველოს სახელმწიფო ელექტროსისტემა“ ---------------------------

ქ. თბილისი, ბარათაშვილის ქ. #2

საიდ. კოდი: 204995176

ს.ს ,,თიბისი ბანკის” ცენტრალური ფილიალი -----------------------------

ბანკის კოდი: ---------------

ანგარიშის # --------------------------------------

წარმომადგენელი დირექტორი

გიორგი ოდიშვილი --------------------------------------